CELEX: 32013D0175
Language: hu
Date: 2013-04-08 00:00:00
Title: 2013/175/EU: A Bizottság végrehajtási határozata ( 2013. április 8. ) a Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz a 247/2006/EK tanácsi rendelet értelmében a 2013. évre nyújtandó uniós pénzügyi hozzájárulásról (az értesítés a C(2013) 1934. számú dokumentummal történt)

10.4.2013   
            
            
               HU
            
            
               Az Európai Unió Hivatalos Lapja
            
            
               L 101/48
            
         A BIZOTTSÁG VÉGREHAJTÁSI HATÁROZATA
   (2013. április 8.)
   a Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz a 247/2006/EK tanácsi rendelet értelmében a 2013. évre nyújtandó uniós pénzügyi hozzájárulásról
   (az értesítés a C(2013) 1934. számú dokumentummal történt)
   (Csak a francia nyelvű szöveg hiteles)
   (2013/175/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 17. cikke (3) bekezdése első albekezdésének első mondatára,
   mivel:
   
               (1)
            
            
               2012. november 12-én a francia hatóságok a 2013. évre vonatkozóan olyan programot terjesztettek a Bizottság elé, amelyben növény-egészségügyi intézkedések alkalmazását irányozzák elő Franciaország tengerentúli megyéiben. A szóban forgó program meghatározza az elérendő célokat, a várható eredményeket, a végrehajtandó intézkedéseket, valamint azok időtartamát és költségét, figyelemmel az Unió esetleges pénzügyi hozzájárulására.
            
         
               (2)
            
            
               A programban előírt intézkedések eleget tesznek a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 2007. szeptember 10-i 2007/609/EK bizottsági határozat (2) követelményeinek.
            
         
               (3)
            
            
               A Bizottság értékelte a programban előírt intézkedéseket, és a Növényegészségügyi Állandó Bizottság 2012. november 22–23-án megvitatta őket. 2013. február 15-én felülvizsgált pénzügyi táblázat került benyújtásra. A Bizottság ezek alapján úgy véli, hogy a program és célkitűzései megfelelnek a 247/2006/EK rendelet 17. cikkének (1) bekezdésében foglalt követelményeknek.
            
         
               (4)
            
            
               A 247/2006/EK rendelet 17. cikkének (3) bekezdése értelmében megfelelő felső korlátot kell szabni az uniós pénzügyi hozzájárulásnak, a kifizetést pedig a Franciaország által benyújtott dokumentumok alapján kell teljesíteni.
            
         
               (5)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3) 3. cikke (2) bekezdésének a) pontja értelmében a növény-egészségügyi intézkedésekhez nyújtott uniós pénzügyi hozzájárulást az Európai Mezőgazdasági Garanciaalapból kell finanszírozni. A szóban forgó intézkedések pénzügyi ellenőrzése céljából az említett rendelet 9., 36. és 37. cikkét kell alkalmazni.
            
         
               (6)
            
            
               Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 75. cikke és az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (5) 90. cikkének (1) bekezdése értelmében csak akkor vállalható kötelezettség az Unió költségvetését terhelő kiadásra, ha előzőleg az adott intézmény vagy az általa erre felhatalmazott hatóság finanszírozási határozatot fogadott el, és abban szerepelnek a kiadással járó tevékenységek lényeges elemei.
            
         
               (7)
            
            
               A francia hatóságok által 2012. november 12-én benyújtott program és az előírt intézkedések a 2013. naptári évre vonatkoznak. Az 1605/2002/EK, Euratom rendelet 112. cikke értelmében megkezdett tevékenységre csak abban az esetben ítélhető oda támogatás, ha a pályázó bizonyítani tudja, hogy szükség van a tevékenységnek a támogatás odaítélése előtti megkezdésére. Franciaország igazolta, hogy az intézkedések megfelelő finanszírozása és végrehajtásuk kellő időben történő megkezdése érdekében már 2013 elejétől, vagyis az e határozatban előírt uniós pénzügyi hozzájárulás odaítélése előtt meg kell kezdeni a program végrehajtását.
            
         
               (8)
            
            
               Ez a határozat az 1605/2002/EK, Euratom rendelet 75. cikke értelmében vett finanszírozási határozatnak minősül a Franciaország által benyújtott program szerinti társfinanszírozási kérelemben szereplő maximálisan engedélyezett kiadások tekintetében.
            
         
               (9)
            
            
               Az e határozatban előírt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság a melléklet A. részében foglaltaknak megfelelően uniós pénzügyi hozzájárulást ítél oda Franciaországnak a növényeket és növényi termékeket károsító szervezetek ellen Franciaország tengerentúli megyéiben történő védekezésre irányuló 2013. évi hivatalos program végrehajtásához.
   Ez a pénzügyi hozzájárulás nem haladhatja meg a melléklet B. része szerinti összes támogatható kiadás 60 %-át, és összege legfeljebb 219 000 EUR lehet (héa nélkül).
   2. cikk
   (1)   A Franciaországtól származó kifizetési kérelem beérkezésétől számított 60 napon belül 100 000 EUR összegű előlegkifizetésre kerül sor.
   (2)   Az uniós pénzügyi hozzájárulás fennmaradó része azzal a feltétellel és azt követően kerül kifizetésre, hogy a programról legkésőbb 2014. március 15-ig elektronikus formában végrehajtási jelentést terjesztettek a Bizottság elé, és a szóban forgó jelentést a Bizottság jóváhagyta.
   Az említett jelentésnek tartalmaznia kell legalább a következőket:
   
               a)
            
            
               a program egészének tömör technikai értékelése, beleértve a fizikai és minőségi célkitűzések teljesítésének mértékét is. Az értékelésben össze kell vetni a Franciaország által előterjesztett eredeti program célkitűzéseit az elért eredményekkel, mégpedig úgy, hogy ez utóbbiakat a tervezett eredmények arányában kifejezve, végrehajtási szakaszonként kell feltüntetni. Az értékelésben ismertetni kell az elért előrehaladást és a végrehajtott intézkedések közvetlen növény-egészségügyi és gazdasági hatását; és
            
         
               b)
            
            
               pénzügyi kimutatás, mely alprogramonként és intézkedésenként feltünteti a 2013. január 1-től2013. december 31-ig terjedő időszakban felmerült kiadások teljesítését. A kimutatáshoz a kiadások teljesítésének igazolásaképpen megfelelő dokumentumokat – például számlákat vagy nyugtákat – kell csatolni.
            
         (3)   A melléklet B. részében meghatározott indikatív költségvetési bontást illetően Franciaország egyazon alprogramon belül a különböző intézkedések finanszírozását kiigazíthatja az adott alprogramra vonatkozó uniós hozzájárulás 15 %-ának erejéig, feltéve, hogy ezáltal nem lépi túl a programban előirányzott támogatható kiadások teljes összegét, és nem veszélyezteti a program fő célkitűzéseit.
   A Bizottságot minden kiigazításról tájékoztatni kell.
   3. cikk
   Ezt a határozatot 2013. január 1-jétől kell alkalmazni.
   4. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2013. április 8-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 42., 2006.2.14., 1. o.
   
      (2)  HL L 242., 2007.9.15., 20. o.
   
      (3)  HL L 209., 2005.8.11., 1. o.
   
      (4)  HL L 248., 2002.9.16., 1. o.
   
      (5)  HL L 357., 2002.12.31., 1. o.
   
      MELLÉKLET
      
         2013. ÉVI PROGRAM ÉS INDIKATÍV KÖLTSÉGVETÉSI BONTÁS
      
      A.   RÉSZ
      
         Program
      
      A program két alprogramból áll:
      
                  1.
               
               
                  Megyeközi alprogram:
                  
                              1.
                           
                           
                              1.1. intézkedés: a zárlati károsítók és betegségek prioritásának meghatározására Franciaország tengerentúli megyéiben alkalmazandó eszköz, amellyel a károsító szervezetek és a kimutatásukra alkalmas módszerek rangsorolhatók.
                           
                        
                              2.
                           
                           
                              1.2. intézkedés: innovatív módszerek kifejlesztése a Xanthomonas axonopodis pv.alii, a Xanthomonas citri pv. citri és a Begomovirus nemzetségbe tartozó, burgonyaféléket megtámadó vírusok kimutatására.
                           
                        
                              3.
                           
                           
                              1.3. intézkedés: a citrusféléket károsító szervezetek (Candidatus Liberibacter asiaticus, C.L. africanus és C.L. americanus, Citrus tristeza vírus, Citrus tarka klorózis, Citrus mozaikvírus, Citrus psorosis vírus és Citrus rongyoslevelűség vírus, valamint kapcsolódó vírusok) kimutatására szolgáló módszerek validálásának kiigazítása.
                           
                        
            
                  2.
               
               
                  Martinique megyére vonatkozó alprogram:
                  Intézkedés: agro-ökológiai gazdaságokból álló hálózat létrehozása, megszervezése és növény-egészségügyi felügyelete.
               
            B.   RÉSZ
      
         Indikatív költségvetési bontás (EUR-ban) a különféle várható eredmények feltüntetésével
      
      
                  Alprogramok
               
               
                  Eredmények (S: szolgáltatásnyújtás, R: kutatás vagy tanulmányi munka)
               
               
                  Támogatható kiadások
               
               
                  Nemzeti pénzügyi hozzájárulás (40 %)
               
               
                  Lehetséges legnagyobb uniós pénzügyi hozzájárulás (60 %)
               
            
                  
                     Megyeközi alprogram
                  
               
               
                   
               
            
                  
                     1. intézkedés
                  
               
               
                  A zárlati károsítók és betegségek prioritásának meghatározására alkalmazandó eszköz (S)
               
               
                  62 000
               
               
                  24 800
               
               
                  37 200
               
            
                  
                     2. intézkedés
                  
               
               
                  A károsító szervezetek kimutatására szolgáló innovatív módszerek (R)
               
               
                  120 000
               
               
                  48 000
               
               
                  72 000
               
            
                  
                     3. intézkedés
                  
               
               
                  A citrusféléket károsító szervezetek kimutatására szolgáló módszerek (R)
               
               
                  97 000
               
               
                  38 800
               
               
                  58 200
               
            
                  Részösszeg
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinique
                  
               
               
                   
               
            
                  
                     Intézkedés
                  
               
               
                  Agro-ökológiai gazdaságok hálózata (S)
               
               
                  86 000
               
               
                  34 400
               
               
                  51 600
               
            
                  Részösszeg
               
               
                   
               
               
                  86 000
               
               
                  34 400
               
               
                  51 600
               
            
                  Összesen
               
               
                   
               
               
                  365 000
               
               
                  146 000
               
               
                  219 000